News Update: จับตาเศรษฐกิจเวียดนาม คาด GDP ทั้งปีนี้ พุ่งทะยาน 7.2% มองปีหน้าโตโดดเด่น แม้เผชิญเงินเฟ้อ - FINNOMENA
จับตาเศรษฐกิจเวียดนามปีหน้าเติบโตโดดเด่นมากทั้งในภูมิภาคและระดับโลก ขณะที่เศรษฐกิจเวียดนามโตอย่างชัดเจนในปีนี้ คาด GDP ทั้งปีนี้ ทะยาน 7.2%
15 ธ.ค. 2565

จับตาเศรษฐกิจเวียดนามปีหน้าเติบโตโดดเด่นมากทั้งในภูมิภาคและระดับโลก ขณะที่เศรษฐกิจเวียดนามโตอย่างชัดเจนในปีนี้ คาด GDP ทั้งปีนี้ ทะยาน 7.2%
ประชาชาติธุรกิจรายงานว่า อันเดรีย คอปโปลา หัวหน้านักเศรษฐศาสตร์ และหัวหน้าโครงการเวียดนามของธนาคารโลก กล่าวว่าการส่งออก อุปสงค์ภายในประเทศ และการลงทุนของภาคเอกชน ถือเป็นตัวสร้างความแข็งแกร่งแก่เศรษฐกิจเวียดนามในปี 2022 ซึ่งทำให้ GDP ของเวียดนามอาจเติบโตถึง 7.2%
การส่งออกของเวียดนามแข็งแกร่งมากในอดีตและมีความยืดหยุ่น ซึ่งรวมถึงช่วงเกิดโรคระบาดใหญ่ที่การส่งออกของภาคการผลิตกลายเป็นแรงขับเคลื่อนหลักของการเติบโตของ GDP ขณะที่การลงทุนของภาคเอกชนมีบทบาทสำคัญ โดยการเบิกจ่ายเงินลงทุนโดยตรงจากต่างประเทศ ช่วงเดือนม.ค.-พ.ย. เพิ่มขึ้น 15% จากปีที่แล้ว
ด้านการบริโภคภายในประเทศและการค้าปลีกถือเป็นปัจจัยสำคัญที่ผลักดันการเติบโตทางเศรษฐกิจของเวียดนามในปีที่ผ่านมา ส่วนอุปสงค์ภายในประเทศจะยังคงมีส่วนส่งเสริมเชิงบวกต่อการเติบโตของเศรษฐกิจเวียดนามในปี 2023 แม้เผชิญผลกระทบจากภาวะเงินเฟ้อภายในประเทศที่สูงขึ้นอย่างต่อเนื่อง
อย่างไรก็ดี เศรษฐกิจเวียดนามจะเผชิญอุปสรรคสำคัญทั้งจากปัจจัยภายในและปัจจัยภายนอกในปีหน้า โดยเหล่านักวางนโยบายของเวียดนามต้องพยายามรักษาสมดุลของการสนับสนุนทางนโยบายเพื่อส่งเสริมการฟื้นฟูเศรษฐกิจกับการควบคุมภาวะเงินเฟ้อและความเสี่ยงทางการเงิน ท่ามกลางบริบทโลกปัจจุบันที่มีความผันผวนและความเสี่ยงมากมาย
อ้างอิง: https://www.prachachat.net/world-news/news-1148991 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เวียดนาม
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA